Referat fra møte i Læringsmiljøutvalget 10.09.2024

Til stede: Anita Gundrosen, Kjersti Berggraf Jacobsen, Rolf-Eirik Bexrud, Susanne Koch Stigberg, Stellan Hjerpset-Østlie, Jonatan Tagestad Fuglevaag, Lars Solberg, Ingrid Kvalheim, Solveig Berge (referent) 
Til stede (observatører): Asbjørn Lie Waula, Tone Skråning, Aina Karlstad 
Til stede (andre): Monika Hafsrød Forsbring, kvalitetsrådgiver (sak 9/2024)
Forfall (faste observatører): Soad Hirkjølen, Anne-Lise Eng. 
Sak 1/2024: Godkjenning av saksliste og innkalling.
Godkjent.
Sak 2/2024: Valg av leder og nestleder i LMU for 2024/2025. 
Saken ble lagt fram for Læringsmiljøutvalget til vedtak.
Bakgrunn: I henhold til Lov om universiteter og høyskoler § 10-10, skal Læringsmiljøutvalget velge leder hvert år, vekselvis blant institusjonens og studentenes representanter. Studentrepresentantene i utvalget hadde lederplassen foregående studieår, og det er institusjonsrepresentantene som skal inneha lederplassen for studieåret 2024-2025.
Vedtak: Seksjonsleder i seksjon for studentoppfølging, Anita Gundrosen, ble valgt til leder, og studentrepresentant Lars Solberg, velferd- og læringsmiljøansvarlig i Studentparlamentet (LUSP – GLU 5-10), ble valgt til nestleder.
Sak 3/2024: Kort orientering fra Studentparlamentet om pågående saker/arbeid knyttet til læringsmiljøet, inkludert Fadderuka og studiestart v/Lars Solberg.
Viktigste pågående arbeid:
· Fullført «miniavspark»: opplæring for nye representanter inn i studentrådene.
· Evaluering av studiestart og fadderukene.
· Opplæring av studenter i utvalgssvirksomhet.
· Utvikling av våre sosiale tilbud; vi ønsker flere lavterskeltilbud.
· Oppdatere Studentparlamentets nettsider slik at vi treffer målgruppen vår og har korrekt informasjon. Det jobbes med å opprette et eget utvalg («DigiKomm»), som skal sikre at vi bruker våre nettsider og sosiale medier på riktig, og best mulig måte.
Sak 4/2024: Kort orientering om pågående arbeid/saker knyttet til læringsmiljøet i Utdanningskvalitetsutvalget og i kollegiet Pro-dekan utdanning v/Kjersti Berggraf Jacobsen
Viktigste pågående arbeid:
· Prosjekt «Kultur for utdanningskvalitet på emnenivå» (se eget punkt lenger ned)
· Planlegging av “international week” mai 2025. Her inviteres det samarbeidspartnere fra utenlandske læresteder slik at vi kan bli bedre kjent. HiØ vil fokusere på vårt satsningsområde “det digitale samfunn” i møte med de utenlandske lærestedene. 
· Det pågående arbeidet med HiØs studieportefølje, som står overfor endringer grunnet økonomiske innstramminger i sektoren.
Sak 5/2024: Kort orientering om LMUs rolle og virke, mandat og tilpasning av mandat til ny UH-lov. Kort om LMUs arbeidsutvalg og dets arbeidsform
Anita Gundrosen gav en orientering.
Sak 6/2024: Kort orientering om aktuelle konferanser / seminarer LMUs medlemmer kan delta på
LMU har midler på inneværende budsjett til å delta på aktuelle konferanser. Studentmedlemmene oppfordres til å delta på Årskonferansen til Kompetansenettverket for studenters suksess i høyere utdanning.
Sak 7/2024: LMUs årsrapport 2023 - 2024
Saken ble lagt fram for Læringsmiljøutvalget til vedtak.
Bakgrunn: I henhold til § 10-1.Læringsmiljøet ved universiteter og høyskoler i Universitet- og høyskoleloven skal institusjonens arbeid med læringsmiljøet dokumenteres og inngå i institusjonens interne system for kvalitetssikring. 
Læringsmiljøutvalget behandler hver høst årsrapport for foregående studieår. I studieåret Det henvises til rapporten for videre detaljer.
Vedtak: Læringsmiljøutvalget vedtar årsrapport for 2023-2024. 
Sak 8/2024: LMUs strategiske fokusområder for skoleåret 2024/2025.
Saken flyttes til neste LMU-møte som avholdes 22. oktober. 
Sak 9/2024: Prosjekt Kultur for utdanningskvalitet på emnenivå. 
Saken ble lagt frem til LMU som en orientering med mulighet for innspill fra LMU.
Kvalitetsrådgiver Monika Forsbring orienterte om status i prosjektet «Kultur for utdanningskvalitet på emnenivå». Prosjektet tilhører strategisk tema 4 i HiØs aktivitetsplan: Styrke studentengasjementet og studentenes påvirkning på studie- og læringsmiljø. 
Kvalitetsrådgiver orienterte om en ressursside som fagansatte og studenter, og LMU, kan benytte seg av/orientere seg om kvalitetsarbeidet på emnenivå. Kvalitetsrådgiver presiserte nødvendigheten av god opplæring av studenttillitsvalgte, slik at det etableres god forståelse av hvor viktig det er å bidra i evaluering av emner. Studenttillitsvalgte er en viktig brikke i arbeidet med å opplyse og oppfordre studenter til å delta i evalueringer, og dermed sikre medvirkning. Parallelt med prosjektet er det derfor nedsatt en arbeidsgruppe som har som formål å utarbeide et grundig opplæringsopplegg for studenttillitsvalgte. Det er både studenter og ansatte i arbeidsgruppen. 
Innspill fra studentene: 
· Evalueringer er noe det viktigste vi gjør for å medvirke i utdanningene våre. Det som er viktig for medvirkning er at vi får god informasjon om hvordan prosessen er rundt emneevalueringer, og at vi får tilbakemeldinger på det vi har levert inn. Informasjon til studentene er den viktige nøkkelen til at dette skal fungere. 
· Det er vanskelig å få studenter engasjert i dette. Det er derfor viktig at studentene får en opplevelse av å medvirke underveis slik de opplever endring mens de er studenter. 
· Dette er et godt arbeid så langt. Men er det nok studenter som svarer på evalueringer slik at vi får et representativt utvalg? Det er viktig at dette er på plass slik at man kan få til de tiltakene som faktisk kreves. 

Sak 10/2024: Møtedatoer for LMU høsten 2024.
Arbeidsutvalgets forslag til møteplan:
· 22. oktober 09.00 – 11.00 (Fredrikstad)
· 26. november 09.00 – 11.00 (Halden)
· Nytt forslag fra LMU: 2. desember kl. 09.00 – 11.00 (Halden)
· 21. januar 09.00 – 11.00 (Fredrikstad)
LMU godkjenner møteplan med den foreslåtte endringen.
